
PATVIRTINTA

Šakių rajono savivaldybės administracijos 

direktoriaus 2014 m. spalio 8 d.

įsakymu Nr.AT-980
RAJONO SAVIVALDYBĖS ADMINISTRACIJOS SOCIALINĖS PARAMOS SKYRIAUS SOCIALINIO DARBUOTOJO (ĮVAIRIŲ SPECIALIZACIJŲ)

PAREIGYBĖS APRAŠYMAS
I. BENDRIEJI REIKALAVIMAI


1. Socialinio darbuotojo (įvairių specializacijų) pareigybė reikalinga darbui su neįgaliais, pagyvenusiais, socialiai remtinais asmenimis; vykdyti savivaldybės administracijos Socialinės paramos skyriaus nuostatuose nurodytas funkcijas darbui su šiomis gyventojų grupėmis. 

2. Socialinės paramos skyriaus socialinį darbuotoją (įvairių specializacijų) į darbą priima ir iš jo atleidžia savivaldybės administracijos direktorius įstatymų nustatyta tvarka. Tai yra darbuotojas, dirbantis pagal darbo sutartį, pavaldus skyriaus vedėjui.

II. KVALIFIKACINIAI REIKALAVIMAI

            
3. Socialinis darbuotojas turi turėti aukštąjį socialinio darbo mokslų studijų srities socialinio darbo krypties arba jam prilygintą  išsilavinimą, būti susipažinęs su įvairių socialinių grupių asmenų psichologija, komunikabilus, tolerantiškas. Privalumas – užsienio kalbos mokėjimas.

4. Socialinis darbuotojas turi mokėti, žinoti ir suprasti:


4.1. socialinės paramos skyrimą reglamentuojančius teisės aktus;


4.2. šalpos išmokų skyrimą reglamentuojančius teisės aktus;


4.3. išmokų vaikams skyrimą reglamentuojančius teisės aktus;


4.4. socialinių paslaugų įstatymą;


4.5. neįgaliųjų socialinės integracijos įstatymą;


4.6. specialiųjų poreikių nustatymą reglamentuojančius teisės aktus;


4.7. socialinių darbuotojų etikos kodeksą;


4.8. raštvedybos reikalavimus;


4.9. mokėti dirbti šiomis kompiuterinėmis programomis; MS „Word:, MS „Excel“, MS „Outlook“, MS „Internet Explorer“.
III. DARBUOTOJO, EINANČIO ŠIAS PAREIGAS, FUNKCIJOS

5. Organizuoja rajono gyventojų aprūpinimo maisto produktais iš ES intervencinių atsargų, darbus:

5.1. surenka duomenis iš seniūnijų;


5.2. sudaro produktų išvežiojimo grafikus;


5.3. teikia duomenis ir ataskaitas atsakingai institucijai.


6. Organizuoja neįgaliųjų būsto aplinkos pritaikymo darbus:
                   
6.1. surenka duomenis iš savivaldybės seniūnijų apie būsto pritaikymo poreikį,

                   
6.2. surenka dokumentus iš  asmenų, kuriems reikalinga ši paslauga,
                   
6.3. organizuoja Būsto aplinkos pritaikymo komisijos darbą;

                   
6.4. užsako lėšas ir teikia ataskaitas Neįgaliųjų reikalų departamentui prie Socialinės apsaugos ir darbo ministerijos.

7. Renka ir saugo rajono savivaldybės teritorijoje gyvenančių vienišų asmenų, neįgaliųjų, socialinės rizikos asmenų ir kt. socialinių grupių statistinius duomenis.


8. Konsultuoja, priima dokumentus bei priima sprendimą dėl specialiųjų lengvųjų automobilių įsigijimo ir jų techninio pritaikymo išlaidų kompensacijoms skirti. Dokumentus pateikia Socialinės apsaugos ir darbo ministerijai.

9. Organizuoja rajono gyventojų prašymų socialinėms paslaugoms teikti svarstymą ir sprendimų priėmimo įgyvendinimą:

9.1. sutikrina pirminius dokumentus;


9.2. apskaičiuoja asmens mokėjimo už teikiamas paslaugas dydį;


9.3. vertina asmens turtą;


9.4. teikia dokumentus svarstyti savivaldybės Paslaugų skyrimo komisijai;


9.5. formuoja asmens, besikreipusio dėl socialinių paslaugų, bylą;


9.6. organizuoja sutarčių pasirašymą tarp asmens, paslaugas teikiančios įstaigos ir savivaldybės;


9.7. duomenis apie paslaugų gavėjus suveda į SPIS programą.


10. Vykdo švietėjišką veiklą, skelbia socialinio darbo naujoves spaudoje, konsultuoja rajono gyventojus ir seniūnijų socialinio darbo organizatorius išvardintais pareigybės aprašyme klausimais.

11. Organizuoja rajono pensinio amžiaus asmenų specialiųjų poreikių lygio nustatymo programą:


11.1. priima dokumentus asmenų specialiųjų poreikių lygiui nustatyti; 
             
11.2. prilygina turimą netektą darbingumą specialiųjų poreikių lygiui savo kompetencijos ribose; 
             
11.3. siekiant nustatyti naują arba pratęsti specialiųjų poreikių lygio terminus, teikia medžiagą svarstyti savivaldybės Specialiųjų poreikių lygio nustatymo komisijai; organizuoja komisijos darbą;

             
11.4. rengia savivaldybės administracijos direktoriaus sprendimus dėl socialinių paslaugų ir specialiosios pagalbos priemonių asmeniui skyrimo ir pažymas dėl specialiųjų poreikių lygio nustatymo.


12. Rengia ir išduoda Neįgaliojo pažymėjimus pagal nustatytą tvarką.


13. Organizuoja, rengia ir įgyvendina neįgaliųjų reabilitacijos ir integracijos programas.

14. Teikia Socialinės apsaugos ir darbo ministerijai, kitoms valstybinėms institucijoms statistinę informaciją ir ataskaitas įstatymų nustatyta tvarka.


15. Rengia priskirtų ir vykdomų funkcijų ribose savivaldybės tarybos sprendimų, mero potvarkių, administracijos direktoriaus įsakymų projektus.


16. Atstovauja skyrių renginių, pasitarimų ir konferencijų metu.


17. Kontroliuoja socialinių paslaugų teikėjų, įstaigų, teikiančių socialines paslaugas darbą ir apie rastus trūkumus informuoti vadovus.


18. Vykdo Socialinės paramos skyriaus vedėjo nurodymus ir atlikti kitas pavestas funkcijas, nenumatytas pareigybės aprašyme.
IV. ATSAKOMYBĖ IR ATSKAITOMYBĖ


19. Socialinis darbuotojas (įvairių specializacijų) tiesiogiai pavaldus Socialinės paramos skyriaus vedėjui.


20. Atsako už:


20.1. rajono savivaldybės administracijos darbo tvarkos taisyklių, darbuotojų saugos ir sveikatos reikalavimų nesilaikymą;


20.2. Lietuvos Respublikos Konstitucijos, įstatymų ir kitų teisės aktų nesilaikymą, savivaldybės tarybos sprendimų, mero potvarkių, savivaldybės administracijos direktoriaus įsakymų, šiame pareigybės aprašyme nustatytų pareigų netinkamą atlikimą.

____________________________________

Susipažinau 
Socialinės paramos skyriaus 

Socialinis darbuotojas (įvairių specializacijų)

